POLITINIO IR SAUGUMO KOMITETO SPRENDIMAS EUPOL COPPS/1/2008
2008 m. gruodžio 16 d.
dėl Europos Sąjungos policijos misijos Palestinos teritorijose vadovo paskyrimo
(2008/970/BUSP)
POLITINIS IR SAUGUMO KOMITETAS,
atsižvelgdamas į Europos Sąjungos sutartį, ypač į jos 25 straipsnio trečią pastraipą,
atsižvelgdamas į 2005 m. lapkričio 14 d. Tarybos bendruosius veiksmus 2005/797/BUSP dėl Europos Sąjungos policijos misijos Palestinos teritorijose (1), ypač į jų 11 straipsnio 2 dalį,
kadangi:
(1)
Pagal Bendrųjų veiksmų 2005/797/BUSP 11 straipsnio 2 dalį Politinis ir saugumo komitetas (PSK) yra įgaliotas pagal Sutarties 25 straipsnį priimti atitinkamus sprendimus EUPOL COPPS misijos politinės kontrolės ir strateginio vadovavimo jai tikslais, visų pirma priimti sprendimą paskirti misijos vadovą.
(2)
Generalinis sekretorius-vyriausiasis įgaliotinis pasiūlė skirti Paul Kernaghan EUPOL COPPS misijos vadovu,
NUSPRENDĖ:
1 straipsnis
Paul Kernaghan skiriamas Europos Sąjungos policijos misijos Palestinos teritorijose (EUPOL COPPS) vadovu nuo 2009 m. sausio 1 d.
2 straipsnis
Šis sprendimas įsigalioja jo priėmimo dieną.
Jis taikomas iki 2009 m. gruodžio 31 d.
Priimta Briuselyje, 2008 m. gruodžio 16 d.